Folketing
2004-01-22

Frugt og grønt er ikke dyrt. Det har det været før. Det har været meget dyrere før. I hvert tilfælde i vores familie spiser vi meget frugt og grønt, og der bliver ikke brugt flere penge af den grund. Jeg tror, man skal bruge det i stedet for at gå ud at købe cola og popcorn, og hvad der ellers fortæres, for det er sukker og fedt, der er problemet. Vi har jo set, hvad kampagnerne har medført. Vi har fået at vide, at sukker ikke feder. Der bliver sat meget sodavand til livs. Der er 24 stykker sukker i en 0,3-liters-sodavand. Tænk, hvor meget der bliver indtaget af den slags af skolebørn. Det er selvfølgelig det problem, vi skal tage fat på. Jeg tror, det var SF, der var ude med, at vi skulle forbyde sodavandsautomater rundtomkring, fordi det feder, og sætte vand ind i stedet for. Det synes jeg er en god idé.